Корчакова Светлана Васильевна

Корчакова Светлана Васильевна 1948 çулхи çурла уйăхĕн 20 – мĕшĕнче Елчĕк районĕнчи Кӳлпуç ялĕнче çуралса ӳснĕ. 
Кун-çулĕ
Ялти пуçламăш тата Хăвăлçырмари сакăр çул вĕренмелли шкулсенче ăс пухнă. Канашри педагогика училищине вĕренсе пĕтернĕ. Шупашкарта воспитательте çур çул ĕçленĕ. Ленинградри патшалăх театр, музыка тата кинематографи институтĕнче 1968 – 1972 çç. вĕреннĕ. Вĕренсе пĕтерсен Чăваш ене килнĕ.
Çамрăксен театрĕнче 1972 – 1977çç. ĕçленĕ. Кайарахпа Чăваш патшалăх академии драма театрĕнче 2006 çулччен вăй хунă. 

Паллă рольсем
Фрау Марта («Икс» операци, С.Димин);  Наçтаç («Кай, кай Ивана», Н.Айзман); Татьяна («Хурлăхлă чан сасси»,  Н.Сидоров); Устинья Наумовна («Хамă çынсем – йӳнеçтеретпĕр»,  А.Островский); Надя («Кăвакарчăнăм эс манăн»,  В.Гуркин); Людмила Яковлевна Баскакова («Амантнă чун», В.Розов); Галька («Чуна кивçен илеймĕн», В.Распутин); Манюк («Суйлакана – Суйпике», Н.Сидоров); Анфис аппа («Пурçăн кӳлĕ вăрттăнлăхĕ», М.Левтина) т. ыт. те.

Машăрĕ ЧР искусствăсен тава тивĕçлĕ ĕçченĕ, режиссерĕ Корчаков Н.В. Çемьере икĕ ача. Халĕ тава тивĕçлĕ канура.

Категори:Çынсем, алфавитпа
Категори:Чăваш Ен паллă çыннисем 
Категори:1948 çулта çуралнисем
Категори:Çурлан 20–мĕшĕнче çуралнисем